alexandrainst/scandi-wiki huggingface dataset:
Anders Urheim

Anders Peder Urheim (født 23. august 1967 i Tysfjord) er sametingsrepresentant for valgkretsen Midtre Nordland i periodene 2001-2005 og 2005-2009. Fram til 1. januar 2007 representerte han Arbeiderpartiet på Sametinget, nå representerer han Samisk Sosialdemokratisk Parti.

Han har skrevet barneboka Buojddedågge, Buojddedågge! som ble gitt ut på lulesamisk i 2004.

Kilder 
 Odd Mathis Hætta: Sametinget i navn og tall : Høsten 2001 - høsten 2005

Eksterne lenker 
 Presentasjon av Urheim på NRK Sápmis nettsider
 Sagat om partiskiftet
 Árran lulesamisk senter

Norske sametingspolitikere
Samiske forfattere
Personer fra Tysfjord kommune
Fødsler i 1967
Géza Kiss

Géza Kiss (født 22. oktober 1882, død 23. august 1952) var en ungarsk svømmer som deltok i de olympiske leker 1904 i St. Louis, han deltok også under Ekstralekene i Athen i 1906.

Kiss vant en olympisk sølvmedalje i svømming under OL 1904 i St. Louis. Han kom på andreplass på 1 engelsk mile fristil bak. På 880 yards fristil kom han på tredjeplass. to år senere, under Ekstralekene 1906 i Athen var han med på det ungarske laget som vant 4 x 250 meter fristil.

OL-medaljer 
 1904  St. Louis -  Sølv i svømming, 1 engelsk mile fristil
 1904  St. Louis -  Bronse i svømming, 880 yards fristil
 (1906  Athen -  Gull i svømming, 4 x 250 meter fri (Ungarn))

Eksterne lenker 
 

Ungarske svømmere
Olympiske mestere for Ungarn
Olympiske sølvmedaljevinnere for Ungarn
Olympiske bronsemedaljevinnere for Ungarn
Medaljevinnere under Sommer-OL 1904
Deltakere for Ungarn under Sommer-OL 1904
Svømmere under Sommer-OL 1904
Medaljevinnere under Sommer-OL 1906
Deltakere for Ungarn under Sommer-OL 1906
Svømmere under Sommer-OL 1906
Personer fra Borsod-Abaúj-Zemplén
Fødsler i 1882
Dødsfall i 1952
Olympiske medaljevinnere i svømming
Glåmdal tingrett

Glåmdal tingrett var en førsteinstansdomstol under Eidsivating lagdømme, nå overført til Romerike og Glåmdal tingrett. Tingretten lå på Kongsvinger i Innlandet og dekket kommunene Kongsvinger, Sør-Odal, Nord-Odal, Eidskog og Grue. Domstolen besto av to dommere og to dommerfullmektiger. Embetsleder var sorenskriver Vegard Sunde.

Historie 
Glåmdal tingrett ble opprettet i 2006 ved nedleggelsen av Vinger og Odal tingrett og Solør tingrett.

Se også
 Tingrett

Eksterne lenker
 Glåmdal tingrett 

Tingretter i Norge
Myndigheter i Innlandet
Kongsvingers historie
Sør-Odals historie
Nord-Odals historie
Eidskogs historie
Grues historie
Hadeland og Land tingrett

Hadeland og Land tingrett var inntil 2008 en førsteinstansdomstol under Eidsivating lagdømme. Tingretten lå i Brandbu i Oppland og dekket kommunene Gran, Lunner, Jevnaker, Søndre Land og Nordre Land. Domstolen besto av tre dommere.  Denne tingretten er nå slått sammen med Toten tingrett til den nye Gjøvik tingrett på Gjøvik. Jevnaker kommune ble imidlertid overført til Ringerike tingrett på Hønefoss.

Se også
 Tingrett

Eksterne lenker
 Hadeland og Land tingrett

Tidligere norske domstoler
Myndigheter i Oppland
Grans historie
Lunners historie
Jevnaker
Søndre Lands historie
Nordre Lands historie
Artikler som trenger bilde (Oppland)
Hedmarken tingrett

Hedmarken tingrett var en førsteinstansdomstol under Eidsivating lagdømme. Tingretten lå i Hamar i Innlandet og dekket kommunene Hamar, Ringsaker, Stange og Løten med ca. 95 000 innbyggere. I forbindelse med domstolreformen i 2021 ble Hedmarken tingrett slått sammen med Nord-Østerdal tingrett og Sør-Østerdal tingrett til den nye domstolen Østre Innlandet tingrett.

Domstolen bestod ved avviklingen av sorenskriver Mari Bø Haugstad, fire dommere og to dommerfullmektiger.

Historie

Hedmarken var ett sorenskriverembete fra det ble opprettet ved kongebrev fra kong Christian IV 31. juli 1591 og frem til 8. januar 1777, da embetet ble delt i Nord-Hedmark og Sør-Hedmark sorenskriverembeter (også omtalt som Nordre og Søndre Hedemarken sorenskriverier). Før dette hadde det vært en tingskriver på Hamar, Antonius Knudsen Wincke, siden senest 1588. 

Hamar byfogd- og sorenskriverembete ble opprettet 1. juli 1863. Opprettelsen fulgte av kongelig resolusjon av 12. oktober 1861, som etablerte Hamar kjøpstad som egen jurisdiksjon. Dermed var det opprinnelige Hedmarken sorenskriverembete delt i tre. Den nye rettskretsen besto av Vang tinglag, som ble skilt ut fra Nord-Hedmark og Sør-Hedmark sorenskriverembeter. Embetet besto frem til 20. juli 1901, da de utskilte områdene ble tilbakeført.

I forbindelse med sammenslåingen av Hamar og Vang kommuner 1. januar 1992 ble Nord-Hedmark og Sør-Hedmark sorenskriverembete igjen slått sammen til ett embete ved navn Hedmarken sorenskriverembete. Alle byretter, herredsretter og sorenskriverembeter i Norge fikk fellesbetegnelsen tingrett 1. januar 2002, og embetet ble dermed hetende Hedmarken tingrett.

Nord-Hedmark og Sør-Hedmark sorenskriverembeter var fra 1970 og frem til sammenslåingen i 1992 samlokalisert i fylkeshuset i Hamar. Tingretten flyttet sammen med Eidsivating lagmannsrett inn i Hamar tinghus i 1999.

Sorenskrivere

1588–1777

 Antonius Knudsen Wincke (1588–1602)
 Peder Olufssen (1594)
 Niels Jørgensen (1595–1602)
 Peder Laugessen Ravn (1608–1612)
 Søfren Jacobssen (1612–1613)
 Kristen Anderssen (1612–1618)
 Knud Fredrikssen (1619–1625)
 Hans Knudssen (1622–1625)
 Søfren Erichssen (1622–1628)
 Hans Carstenssen Tancke (1631–1632)
 Niels Rasmussen Muus (1622–1661)
 Christen Pederssen (Abel) (1660–1670)
 Hans Christens. Blichfeld (1670–1714)
 Peder Sørenssen Munck (1687–1688)
 Hieronimus Jenssen (1722–1745)
 Hans Henrich Schwabe (1745–1777)

1777–1992

For sorenskriverne i perioden fra 1777 til 1992, se Nord-Hedmark og Sør-Hedmark sorenskriverembeter, og for perioden 1863 til 1901 også Hamar byfogd- og sorenskriverembete.

1992–

 Ole Haugstad (1992–1995)
 Ola P. Svor (1995–2019)
 Mari Bø Haugstad (2019-) (kst)

Se også

 Tingrett

Referanser

Eksterne lenker
 Hedmarken tingrett 

Tingretter i Norge
Myndigheter i Innlandet
Hamars historie
Ringsakers historie
Stanges historie
Løtens historie
Etableringer i 1591
Opphør i 2021
Nedre Romerike tingrett

Nedre Romerike tingrett var en førsteinstansdomstol under Eidsivating lagdømme, som fra 2021 ble en del av nyopprettede Romerike og Glåmdal tingrett. Tingretten lå i Lillestrøm i Viken og dekket kommunene Lørenskog, Lillestrøm, Rælingen, Aurskog-Høland, Gjerdrum og Nittedal. Domstolen hadde i 2018 31 faste stillinger.

24. juni 2019 ble forslag om sammenslåing av Nedre Romerike tingrett og Øvre Romerike tingrett sendt på høring. Domstolen ble i februar 2020 vedtatt sammenslått med Øvre Romerike tingrett til Romerike tingrett.

Bilder

Referanser 

Myndigheter i Viken
Tingretter i Norge
Lillestrøm kommune
Rælingen
Aurskog-Høland
Gjerdrum
Nittedal
Nord-Gudbrandsdal tingrett

Nord-Gudbrandsdal tingrett var en tidligere førsteinstansdomstol under Eidsivating lagdømme, fra 2021 overført til Vestre Innlandet tingrett.

Tingretten lå i Vågå i Innlandet og dekket kommunene Dovre, Lesja, Lom, Nord-Fron, Sel, Skjåk og Vågå. Domstolen besto av sorenskriver Ståle Hovden og én dommerfullmektig.

Se også
 Tingrett

Eksterne lenker
 Nord-Gudbrandsdal tingrett

Tingretter i Norge
Myndigheter i Innlandet
Dovres historie
Lesjas historie
Loms historie
Nord-Frons historie
Sels historie
Skjåks historie
Vågås historie
Nord-Østerdal tingrett

Nord-Østerdal tingrett var en førsteinstansdomstol (tingrett) under Eidsivating lagdømme. Tingretten lå i Tynset i Innlandet og dekket kommunene Alvdal, Engerdal, Folldal, Os, Rendalen, Stor-Elvdal, Tolga og Tynset. Nord-Østerdal tingrett var samlokalisert med Nord-Østerdal jordskifterett på Tynset. 

Tingretten ble opprettet i 1837 da Østerdalen sorenskriveri ble delt i to, dette og Sør-Østerdal tingrett. I forbindelse med domstolreformen i 2021 ble Nord-Østerdal tingrett slått sammen med Sør-Østerdal tingrett og Hedmarken tingrett til den nye domstolen Østre Innlandet tingrett.

Domstolen bestod ved avviklingen av sorenskriver Jens Morten Nesseth,  dommerfullmektig og tre sakbehandlere.

Eksterne lenker
 Nord-Østerdal tingrett
 Arkivkatalogen for Nord-Østerdal sorenskriveri. Statsarkivet i Hamar.

Myndigheter i Innlandet
Tingretter i Norge
Alvdals historie
Engerdals historie
Os' historie (Innlandet)
Rendalens historie
Stor-Elvdals historie
Tolgas historie
Tynsets historie
Etableringer i 1837
Sør-Gudbrandsdal tingrett

Sør-Gudbrandsdal tingrett var en tidligere førsteinstansdomstol under Eidsivating lagdømme, som nå er overført til Vestre Innlandet tingrett.

Tingretten lå i Lillehammer i Innlandet og dekket kommunene Lillehammer, Gausdal, Øyer, Ringebu og Sør-Fron. Domstolen besto av sorenskriver Elisabeth B. Løvold, tingrettsdommer Torunn E. Kvisberg og én dommerfullmektig.

Se også
 Tingrett

Eksterne lenker
 Sør-Gudbrandsdal tingrett 

Tingretter i Norge
Myndigheter i Innlandet
Lillehammers historie
Gausdals historie
Øyers historie
Ringebus historie
Sør-Frons historie
Sør-Østerdal tingrett

Sør-Østerdal tingrett var en førsteinstansdomstol under Eidsivating lagdømme. Tingretten lå i Elverum i Innlandet og dekket kommunene Elverum, Åmot, Trysil, Våler og Åsnes. Domstolen bestod ved avviklingen av en sorenskriver, to tingrettsdommere og to dommerfullmektiger. Domstolen hadde fra sommeren 2018 til avviklingen i april 2021 felles ledelse med Nord-Østerdal tingrett.

I forbindelse med domstolreformen i 2021 ble Sør-Østerdal tingrett slått sammen med Nord-Østerdal tingrett og Hedmarken tingrett til den nye domstolen Østre Innlandet tingrett.

Se også
 Tingrett

Eksterne lenker
Sør-Østerdal tingrett 

Tingretter i Norge
Myndigheter i Innlandet
Elverums historie
Åmots historie
Trysils historie
Vålers historie (Innlandet)
Åsnes' historie
Valdres tingrett

Valdres tingrett var en førsteinstansdomstol under Eidsivating lagdømme, nå overført til Vestre Innlandet tingrett. 

Tingretten lå på Fagernes i Innlandet og dekket kommunene Etnedal, Nord-Aurdal, Sør-Aurdal, Vang, Vestre Slidre og Øystre Slidre. Domstolen besto av sorenskriver Pål Prestesæter og én dommerfullmektig.

Se også
 Tingrett

Eksterne lenker
 Valdres tingrett

Tingretter i Norge
Myndigheter i Innlandet
Etnedals historie
Nord-Aurdals historie
Sør-Aurdals historie
Vangs historie
Vestre Slidres historie
Øystre Slidres historie
Øvre Romerike tingrett

Øvre Romerike tingrett var en førsteinstansdomstol under Eidsivating lagdømme, nå overført til Romerike og Glåmdal tingrett. Tingretten lå på Eidsvoll i Viken og dekket kommunene Eidsvoll, Ullensaker, Nannestad, Hurdal og Nes. Domstolen besto per 31. desember 2018 av sorenskriver Odd Magne Gjerde, fem dommere og fire dommerfullmektiger, en administrasjonssjef og åtte saksbehandlere.

24. juni 2019 ble forslag om sammenslåing av Nedre Romerike tingrett og Øvre Romerike tingrett sendt på høring. Domstolen ble i februar 2020 vedtatt sammenslått med Nedre Romerike tingrett til Romerike tingrett.

Referanser 

Myndigheter i Viken
Tingretter i Norge
Eidsvoll
Ullensaker
Nannestad
Hurdal
Nes i Akershus
Helgeland Skogselskap

Helgeland skogselskap  er en ideell organisasjon som har til formål å fremme forståelse for skogens mangesidige betyding.  Laget er tilknytta Det norske Skogselskap.

Helgeland Skogselskap ble stifta den 23. juni 1905, etter at Nordlands Amts Skoghusholdningsselskap var nedlagt året før.  Initiativtakerne var godseier Hans Coldevin på Dønnes og lensmann A. B. Hansen, kjøpmann Hans A. Meyer, skogforvalter Einar Nilsen og skogplatner Th. Scheflo, alle fra Mo i Rana.  Blant innbyderne til stiftingsmøtet var ellers bl. a. stortingsmennene Andreas Andersen Grimsø og Mikal Bjørnåli, og folkehøgskolelærer Odin Benum.

Helgeland skogselskap driver Alstahaug planteskole.

Helgeland skogselskap eier bl.a. eiendommene Østenbakken i Rana, Tuvneset ved Ømmervatnet i Vefsn, Lauvøya i Dønna og Finnkona i Leirfjord.

Laget har mottoet «Vi vil skogkle Helgeland».

Eksterne lenker
 Helgeland skogselskap

Kilder
 Arvid Sveli: Skogbruk i Nord-Norge. 1987 ISBN 82-90349-11-4
 Arvid Sveli: Helgeland Skogselskap gjennom 75 år. 1980.

Norsk skogbruk
Organisasjoner i Nordland
Organisasjoner etablert i 1905
1905 i Norge
Harry Reser

Harry F. Reser (født 17. januar 1896, død 27. september 1965) var en kjent amerikansk banjoist kjent for sine raske soloer både på tenor- og plectrum-banjo. Hans karrière som artist var hovedsakelig på 20 og 30-tallet (kort comeback på begynnelsen av 60-tallet), men han ble senere kjent for å skrive flere instruksjonsbøker til banjo, ukulele og gitar.

Hør og se 
 http://www.youtube.com/watch?v=7EE_WUUxAs4
 http://www.youtube.com/watch?v=DSk07z5Akfs

Referanser

Eksterne lenker 
 
 

Musikere fra USA
Personer fra Miami County i Ohio
Banjoister
Holger Albrechtsen

Holger Albrechtsen (født 23. juni 1906, død 14. august 1992) var en norsk hekkeløper som spesialiserte seg på 110 og 400 meter hekk. 

Han vant bronsemedalje på 110 meter hekk og fjerdeplass ved 400 meter hekk ved EM i friidrett 1934. Han deltok aldri i andre internasjonale mesterskap som Olympiske leker. Han ble norsk mester på 110 meter hekk i 1934, 1936 og 1938 og på 400 meter hekk i 1934 og 1935.

Hans personlige rekord på 110 m hekk var 14,7 sekunder, oppnådd i juli 1933 på Bislett stadion. Ett år seinere, på samme bane, fikk han sin beste tid på 400 m hekk på 54,0 sekunder.

Medaljer i norske mesterskap

Referanser

Eksterne lenker 
 

Norske hekkeløpere
EM-bronsemedaljevinnere i friidrett for Norge
Norgesmestere i friidrett
Deltakere for Norge under EM i friidrett 1934
Friidrettsutøvere for IK Tjalve
Roy Smeck

Roy Smeck (født Leroy Smeck, 6. februar 1900, død 5. april 1994) var en musiker fra USA. Han var kjent for sitt mangfoldige musikalske talent på blant annet instrumenter som banjo, gitar, steel gitar og ukulele, som var hovedinstrumentet hans.

Referanser

Eksterne lenker 
 
 

Musikere fra USA
Personer fra Reading i Pennsylvania
MT «Stena Arctica»

MT «Stena Arctica» er verdens største (2008) oljetanker klassifisert for islagte farvann. Skipet klarer for egen kraft å ta seg gjennom is som er opp til en meters tykkelse. Fartøyet er også det største i den finske handelsflåte og eies av rederiet Stena Bulk. Fartøyet ble bygd i Sør-Korea av Hyundai Heavy Industries.

Fartøyet er først og fremst tiltenkt oljetransport fra russiske Østersjøhavner.

MS «Stena Arctica» ble døpt ved Amerikaskjulet i Göteborg den 27. januar 2006 og ble med dette det største fartøy som noensinne hadde besøkt Göteborgs havn.

Kilder 
Största fartygsdopet på 40 år! artikkel i NyTekniks nettutgave

Eksterne lenker 
 
 
  Stena Bulks hjemmeside

Oljetankere
Skip bygget i Sør-Korea
Skip fra 2005
Artikler i sjøfart-prosjektet
Andreas Ertl

Andreas Ertl (født 30. september 1975) er en tidligere tysk alpinist. Han konkurrerte hovedsakelig i storslalåm og Super-G.

Han debuterte i verdenscupen 20. februar 1995 i japanske Furano ved å bli nummer 27. Hans beste plassering i verdenscupen var en 11.-plass i storslalåm fra Alta Badia i desember 2002.

Karrierens største triumf oppnådde han under verdensmesterskapet 2005 i Bormio, der han sammen med søsteren Martina, Florian Eckert, Hilde Gerg, Monika Bergmann-Schmuderer og Felix Neureuther ble verdensmester i lagøvelsen.

Andreas Ertl greide ikke å kvalifisere seg til OL 2006, og bestemte seg deretter for å legge opp.

Referanser

Eksterne lenker 
 

Tyske alpinister
Verdensmestere i alpint
Fødsler i 1975
Tyske mestere i alpint
Deltakere under VM i alpint 2005
Break It Off

"Break It Off " er en sang av den barbadiske plateartisten Rihanna og den jamaicanske rapperen Sean Paul  fra hennes andre studioalbum, A Girl Like Me (2006). Den ble skrevet av Sean Paul, Donovan Bennett, K. Ford og Rihanna, mens Don Corleon sto for produksjonen. Sangen ble utgitt 13. november 2006 som albumets fjerde og siste singelen. "Break It Off " er en futuristisk pop - dancehall sang, som er lagt oppå en elektro - reggae beat. Kritikken av sangen var positiv, med anmeldere lovpriste samarbeidet mellom Rihanna og Paul og som en tilbakevending til røttene deres. "Break It Off " laget kom på singel listene i USA og Belgia. Den nådde nummer ni på den amerikanske Billboard Hot 100 lista og nummer én på Pop Songs. I Flandern -regionen i Belgia, nådde den nummer ti. Rihanna fremførte sangen på Radio One Big Weekend i 2007, og den var inkludert på setlisten på Good Girl Gone Bad Tour (2007-09), og ble senere tatt med på den medfølgende DVD-utgivelse, med tittelen Good Girl Gone Bad live.

Listeplasseringer 

Rihanna-sanger
Christian Børs (sjømann)

Christian Børs (født 1745, død 1826) var en norsk sjømann fra Bergen som i 1769 ble tatt til fange av algirske sjørøvere. Han ble solgt som slave og endte opp på slottet i Alger, hvor han fort steg i gradene. Etter 2 år, 7 måneder og 12 dager i fangenskap, ble han kjøpt fri ved innsamlede midler og returnerte til Bergen. Her ble han gift med Karen Teting, fikk en sønn i 1788 og kalte ham opp etter seg. Bergen Museum har tatt vare på den drakten Christian Børs brukte når han serverte kaffe på slottet. Da Børs døde i 1826, forfattet Johan Sebastian Welhaven en nekrolog.

Referanser

Se også 
 Henrik Brandel
 Niels Moss

Eksterne lenker 
 Cato Guhnfeldt, «Nordmenn var slaver i Afrika», Aftenposten, 3. mai 2006.
 Bergen Sjøfartsmuseum om slaven Christian Børs

Norske sjøfolk
Personer fra Bergen kommune
Artikler i sjøfart-prosjektet
Kaliumbromid

Kalium bromid er et salt, som var vanlig brukt som muskelavslappende middel og sedativ på slutten av det 19. og begynnelsen av det 20. århundre. Virkningen skyldes bromidionet (natriumbromid er like effektivt). Kaliumbromid brukes i dag av veterinærer som antiepileptisk medisin til hunder og katter. Det er et hvitt, krystallint pulver, løselig i vann. I en fortynnet vandig løsning smaker kaliumbromid søtt, ved høyere konsentrasjon smaker det bittert, og konsentrater smaker salt. I høye konsentrasjoner irriterer kalium bromid mageslimhinnen og fører til kvalme og noen ganger oppkast.

Kaliumbromid løser seg fullstendig og gir pH 7 i vann løsning.  Stoffet er viktig for fremstilling av sølvbromid for fotografisk film.

Eksterne lenker
 av kaliumbromid ved Auburn University
 Pesticid informasjon

Kaliumforbindelser
Bromider
Sedativer
Pesticider
Salter
Michelle Forbes

Michelle Forbes (født Michelle Renee Forbes Guajardo 8. januar 1967 i Austin i Texas) er en amerikansk skuespiller. Hun er mest kjent for sine roller i TV-serier som 24, Star Trek - The Next Generation, Battlestar Galactica og Prison Break.

I 1993 var Forbes med i filmen Kalifornia sammen med skuespillerne David Duchovny og Brad Pitt. Hun var også med i filmen Swimming with Sharks i 1994 sammen med Kevin Spacey.

Referanser

Eksterne lenker 
 

Skuespillere fra USA
Personer fra Austin
Fødsler i 1967
Volltveitloftet

Volltveitloftet er et middelalderloft som har stått både på gården Volltveit i Sauherad, og Søndre Lognvik Gård i Rauland i Vestfold og Telemark.

Harald Didrik Kongshem kjøpte loftet på slutten av 1930-tallet fra samme gård som hans farmor kom fra. Harald restaurerte det, og satte det opp på sin gård i Rauland.  Hans sønn, Torstein Halvor Kongshem ga det i 1961 til Telemark museum i Skien som gave til minne om sin far og i anledning museets 50-årsjubileum. Det har stått på museet siden 1962.

Loftet er fra ca. 1400, og det er tydelige tegn på at dette tidligere har vært et jardloft, det vil si at det stod rett på jorda uten stabber under.

Eksterne lenker 
 Om loftet på sidene til Telemark museum i Skien

Utstillinger
Kultur i Vestfold og Telemark
Torvetjønnstua

Torvetjønnstua skriver seg fra en gård ved Møsvatn. Den ble flyttet til Lognvik Gård i 1941, og er etter Johan Meyer's beretninger noe av det vakreste vi har av Telemarks innredningskunst.  Stua ble senere solgt videre i 1961 og står nå på gården Neset ved Totak, nærmere bestemt Totakstrondi.

Referanser

Eksterne lenker
 

Byggverk i Vinje
Fredete gårder og tun i Norge
Fredete byggverk i Vestfold og Telemark
Palacio de La Moneda

Palacio de La Moneda (spansk: «Myntpalasset»), eller bare La Moneda, er sete for presidenten i Chile. Det huser også tre ministre: innenriksministeren, presidentens generalsekretær og regjeringens generalsekretær. La Moneda opptar et helt kvartal i sentrale Santiago, i området som er kjent som Bydistriktet.

Historie 
La Moneda, opprinnelig en myntfabrikk (moneda betyr mynt), ble tegnet av den italienske arkitekten Joaquín Toesca i kolonitiden. Byggingen tok til i 1784 og palasset ble åpnet i 1805, selv om det ennå ikke var ferdigstilt. Produksjonen av mynter foregikk her fra 1814 til 1929. 

I juni 1845, under Manuel Bulnes' styre, ble La Moneda gjort om til tilholdssted for presidenten og regjeringen. I 1930 ble et offentlig torg, kalt Plaza de la Constitución («Grunnlovstorget»), bygget foran palasset. 
Etter Gabriel González Videlas presidentskap var ikke lenger La Moneda bosted for presidenten.

Under militærkuppet den 11. september 1973 ble palasset delvis ødelagt på grunn av luftangrep. President Salvador Allende tok angivelig sitt eget liv i palasset da det ble angrepet av armerte styrker. Gjenoppbyggings- og restaureringsprosjekter ble etter dette satt igang og fullført 11. mars 1981. Noen kulehull ble spart som bevis på kuppet og kan ses den dag i dag. Et underjordisk kontorkompleks (den såkalte «bunkeren») ble bygget under torget foran palasset under gjenoppbyggingsperioden.

Under Ricardo Lagos' styre ble palassets indre gård åpnet for offentligheten noen timer om dagen. Lagos gjenåpnet også Morandé 80, en port brukt av chilenske presidenter som inngang til palasset siden de tidlige 1900-tallet. Den ble tatt bort under restaureringen av palasset da den ikke hadde vært en del av de opprinnelige planene, men ble senere rekonstruert på grunn av den tunge symbolismen som er knyttet til den. Porten ble brukt av chilenske presidenter som inngang istedenfor hovedporten. Det var også gjennom denne porten at liket av president Allende ble båret ut etter kuppet i 1973. 

I april 2006 ble et nytt torg kalt Plaza de la Ciudadanía («Borgertorget») åpnet. Torget erstattet en parkeringsplass og var opprinnelig ment å skulle forene palasset med Bulnestorget, noe som ville tvunget Alameda-avenyen til å gå under bakken, men disse planene ble forkastet. Fordi torget er delt i to av avenyen kalles den sørlige delen Plaza de La Cultura («Kulturtorget»).

Arkitektur 
Palacio de La Moneda er bygget i neoklassisk stil.

Galleri

Eksterne lenker 
 
 Virtuell tur på regjeringens nettside
 Webkamera fra La Moneda
 Live webkamera

Byggverk i Chile
Embetsboliger
Santiago de Chile
EM i friidrett 1938 – Tikamp menn

Dette er de offisielle resultatene for øvelsen Tikamp herrer ved EM i friidrett 1938 i Paris, Frankrike.

Medaljevinnere

Resultater
4./5. september

Deltakelse
Ifølge en uoffisiell telling, 10 utøvere fra 6 nasjoner deltok i øvelsen.

 (1)
 (2)

 (2)
 (2)

 (1)

 (2)

Referanser

Eksterne lenker
 Resultater

EM i friidrett 1938
Mangekamp under EM i friidrett
EM i friidrett 1938 – 4 × 100 meter stafett menn

Dette er de offisielle resultatene for øvelsen 4 x 100 meter stafett herrer ved EM i friidrett 1938 i Paris, Frankrike.

Resultater

Eksterne lenker
 Resultater

EM i friidrett 1938
Stafettløp
Tepito

Tepito er et strøk i Cuauhtémoc-distriktet i Mexico by. Strøket er kjent for sin ulovlige handel av piratvarer, våpen og narkotika. Turister og andre som ikke kjenner Tepito advares mot å besøke stedet.
 Fotballstjernen Cuauhtémoc Blanco vokste opp i Tepito.
 Det er spilt inn flere filmer som omhandler Tepito. 

Mexico by
Mexicos føderale distrikts geografi
EM i friidrett 1938 – 4 × 400 meter stafett menn

Dette er de offisielle resultatene for øvelsen 4 x 400 meter stafett herrer ved EM i friidrett 1938 i Paris, Frankrike.

Resultater

Eksterne lenker
 Resultater

EM i friidrett 1938
Stafettløp